
Ministru kabineta noteikumi Nr. 598
Rīgā 2022. gada 27. septembrī (prot. Nr. 49 11. §)
Grozījumi Ministru kabineta 2013. gada 23. aprīļa noteikumos Nr. 225 "Izglītības kvalitātes valsts dienesta nolikums"
Izdoti saskaņā ar Valsts pārvaldes iekārtas likuma 16.panta pirmo daļu
· Izdarīt Ministru kabineta 2013. gada 23. aprīļa noteikumos Nr. 225 "Izglītības kvalitātes valsts dienesta nolikums" (Latvijas Vēstnesis, 2013, 82., 168. nr.; 2017, 173. nr.) šādus grozījumus:
· 1. Izteikt 3.2. apakšpunktu šādā redakcijā:
· "3.2. reģistrēt izglītības iestādes, tai skaitā starptautiskās skolas, kā arī psihologus un bērnu uzraudzības pakalpojuma sniedzējus;".
· 2. Svītrot 3.5. apakšpunktu.
· 3. Izteikt 3.7. apakšpunktu šādā redakcijā:
· "3.7. izsniegt sertifikātus pedagogu privātprakses uzsākšanai un nodrošināt to uzskaiti;".
· 4. Izteikt 3.9. apakšpunktu šādā redakcijā:
· "3.9. izvērtēt, vai atļauja strādāt par pedagogu personai, kas bijusi sodīta par tīšu noziedzīgu nodarījumu, ja sodāmība ir dzēsta vai noņemta, nekaitēs izglītojamo interesēm;".
· 5. Izteikt 4.1. apakšpunktu šādā redakcijā:
· "4.1. uztur šādus reģistrus:
· 4.1.1. Izglītības iestāžu reģistru (tai skaitā Augstskolu reģistru);
· 4.1.2. Izglītības programmu reģistru;
· 4.1.3. Nozares eksaminācijas centru reģistru;
· 4.1.4. Pedagogu reģistru (pedagogi, kam izsniegti sertifikāti pedagoga privātprakses uzsākšanai);
· 4.1.5. Bērnu uzraudzības pakalpojuma sniedzēju reģistru;
· 4.1.6. Psihologu reģistru;".
· 6. Papildināt ar 4.3.1 apakšpunktu šādā redakcijā:
· "4.3.1 pieņem lēmumu par sākotnējās atļaujas vai atļaujas izsniegšanu starptautiskas izglītības programmas īstenošanai un mācību priekšmeta "Latvijas mācība" (latviešu valoda, Latvijas vēsture un kultūra, Latvijas daba un ģeogrāfija) apstiprināšanu;".
· 7. Izteikt 4.4. apakšpunktu šādā redakcijā:
· "4.4. organizē izglītības iestāžu (izņemot augstskolas un koledžas, interešu izglītības iestādes, pieaugušo neformālās izglītības iestādes) un nozares eksaminācijas centru darbības kvalitātes novērtēšanu un akreditāciju;".
· 8. Izteikt 4.12.1 apakšpunktu šādā redakcijā:
· "4.12.1 pieņem lēmumu par atļaujas izsniegšanu, atteikumu izsniegt atļauju un atļaujas anulēšanu strādāt par pedagogu personai, kas bijusi sodīta par tīšu noziedzīgu nodarījumu, ja sodāmība ir dzēsta vai noņemta;".
· 9. Svītrot 4.13. apakšpunktu.
· 10. Svītrot 4.14. apakšpunktu.
· 11. Svītrot 4.15. apakšpunktu.
· 12. Izteikt 4.20. apakšpunktu šādā redakcijā:
· "4.20. sniedz ieteikumus valsts un pašvaldību iestādēm un citām institūcijām, lai sekmētu, nodrošinātu un pilnveidotu normatīvo aktu ievērošanu izglītības jomā un nodrošinātu izglītības kvalitāti, tai skaitā sniedz priekšlikumus izglītības iestādēm to darbības kvalitātes uzlabošanas pasākumu plānošanai un īstenošanai;".
· 13. Izteikt 4.23. apakšpunktu šādā redakcijā:
· "4.23. nodrošina uzticības tālruņa darbību izglītības jomā;".
· 14. Papildināt ar 4.26. apakšpunktu šādā redakcijā:
· "4.26. nodrošina normatīvā regulējuma izstrādi, kas saistīts ar izglītības programmu licencēšanu, izglītības iestāžu akreditāciju, izglītības iestāžu vadītāju profesionālās darbības novērtēšanu, kā arī reģistru darbību un izglītības procesa uzraudzību;".
· 15. Papildināt ar 4.27. apakšpunktu šādā redakcijā:
· "4.27. plāno un īsteno valsts politiku izglītības kvalitātes vērtēšanas un uzraudzības jomā;".
· 16. Papildināt ar 4.28. apakšpunktu šādā redakcijā:
· "4.28. veido izglītības kvalitātes novērtēšanas saturu un izstrādā vadlīnijas vispārējās un profesionālās izglītības (izņemot augstāko profesionālo izglītību) kvalitātes nodrošināšanai;".
· 17. Papildināt ar 4.29. apakšpunktu šādā redakcijā:
· "4.29. sniedz atzinumus par normatīvo aktu un politikas plānošanas dokumentu projektiem, kas saistīti ar izglītības iestāžu uzraudzību, reģistru darbību, izglītības programmu licencēšanu un īstenošanu, kā arī izglītības kvalitātes vērtēšanu."
· 18. Papildināt ar 19.1 punktu šādā redakcijā:
· "19.1 Grozījumi, kas paredz svītrot šo noteikumu 3.5. apakšpunktu, kā arī 4.13., 4.14. un 4.15. apakšpunktu, stājas spēkā 2023. gada 1. jūnijā."

